open-index/open-wikipedia-markdown huggingface dataset:
Ագրինիոն (քաղաք)

**Ագրինիո** (, ), քաղաք Հունաստանում` 106.053 մարդ բնակչությամբ։ Բնակեցված է եղել դեռևս հին ժամանակներից։ Միջնադարյան ժամանակներց մինչև 1836 թվականը, քաղաքը հայտնի է եղել նաև *Վլաքորի* (Βραχώρι) անունով։

Տեղական բնակչության մեծամասնությունը զբաղվում էր ծխախոտի արդյունաբերությամբ՝ սկսած 19-րդ դարից մինչև 20-րդ դարի վերջը։ Քաղաքում գործում է ծխախոտի խոշոր գործարաններ։ Զարգացած է նաև գյուղատնտեսությունը։ Տեղացիները մշակում են հիմնականում ձիթապտուղ։

## Պատմություն
Ըստ դիցաբանության, այն կառուցվել է Ագրիոս թագավորի որդու՝ Պրոմեթեոսի կողմից, սակայն հետո ավերվել է մ.թ.ա. 314 թվականին՝ Մակեդոնիայի թագավորության դեմ մղվող պայքարի ժամանակ։

Օսմանյան տիրապետության տակ գտնվելու ընթացքում բացի իր հույն բնակչությունից, տարածվել են եղել նաև թուրքերը։ Քաղաքը վերջնականապես ազատագրվել է 1832 թվականի հուլիսի 9-ին։ Ազատագրումից հետո քաղաքը զարգանում է՝ հիմնականում 19-րդ դարում։ Հույն-թուրքական պատերազմից հետո բազմաթիվ փախստականներ պատսպարվել են այստեղ։

Պատերազմի ժամանակ, չնայած տիրող ճգնաժամը երկրում վերակառուցում էին ավերակները, ինչպես նաև ջրի աշտարակը, որը տեղադրվել է 1930 թվականին, Արգինիոն համարվում է հնագույն պեղումների քաղաք։ Քաղաքի աճը և զարգացումը շարունակվել է Երկրորդ համաշխարհային և հունական քաղաքացիական պատերազմներից հետո։

Ներկայումս ծխախոտի արդյունաբերությունը և ձիթապտղի մշակումը երկրի հիմնական եկամտի աղբյուրներն են։

## Կլիմա
Արգինիոյի կլիման միջերկրածովյան է, ձմեռները՝ կարճ, ամառները՝ տաք և երկար (երբեմն հասնում է մինչև 40 աստիճանի)։ Ապրիլի 4-ին (2007 թվական) քաղաքում եղել են երեք երկրաշարժեր միաժամանակ (ժամը՝ 10.13, 10:14 և 10:15), համապատասխանաբար՝ 5,3, 5,4, 5.6 բալերով։ Եղել են փոքր վնասներ սակայն բնակչությանը վնասներ չի հասցվել։

## Քաղաքապետներ
մինի|աջից|320px|Եկեղեցի Ագրրինիոնում
* Գեորգիոս (1899–1907)
* Անդրեաս (1925-1934 և 1951-1952)
* Դիմիտրիոս (1934-1941)
* Անաստասիոս (1964-1967)
* Պավլոսը (2006-2014)
* Գեորգիոս (2014-մինչ օրս)

## Հայտնի բնակիչներ
* *Ստրատոս Ապոստոլակիս* – ֆուտբոլիստ
* *Կոստաս* – բանաստեղծ
* *Քրիստոս Գարոֆելիս* – բանաստեղծ
* *Կատյա Գերոյ* – դերասանուհի
* *Պետրոս* – դերասան
* *Փանոս* – բանաստեղծ
* *Քրիստոս Կապրալոս* – նկարիչ
* *Միքայել* – վազող
* *Պետրոս* – ֆուտբոլիստ
* *Թեդորոս* – քանդակագործ
* *Եվանգելոս* – արդյունաբերող
* *Լույկա* – դերասանուհի
* *Յանիս* – բանաստեղծ

## Պատկերասրահ

File:Agrinio-city-view.jpg|Ագրինիոն կենտրոնական հրապարակը
File:Agr_mouseio.jpg|Ագրինիոնի հնագիտական թանգարանը
File:AGRINIO REGION.jpg|Հատուկ պահպանվող տարածք
File:Stratos, Etolia Acarnania, Greece - Ancient theater.jpg|Քաղաքի հնագույն թատրոնը
file:Garganta_de_Kleisoura.JPG|քարաժայռ


Կատեգորիա:Հունաստանի քաղաքներ
Մուլք (կալվածք)

**Մուլք** (արաբերեն mulk – տիրույթ, սեփականություն, կալվածք), հողային տիրույթի անվանում Մերձավոր և Միջին Արևելքի երկրներում, Հարավային Կովկասում արաբական տիրապետության ժամանակաշրջանում։ Մուլք են կոչվել ինչպես խոշոր ավատները, այնպես էլ համայնքի գյուղացուն պատկանող մշակելի հողակտորները։

## Մուլքի տեսակներ
16-19–րդ դարերում Իրանում, Ադրբեջանում և Արևելյան Հայաստանում մուլքը հասկացվում էր սեփականությունը հողի, ջրի կամ այլ անշարժ գույքի (այգի, ջրաղաց, ձիթհանք, տուն և այլն) նկատմամբ։ Ժառանգման սեփականության իրավունքով ֆեոդալ–կալվածատերերին պատկանող գյուղերը, ի տարբերություն ծառայության համար տրվող ժամանակավոր–պարգևական հողերի՝ թիուլի, նույնպես մուլքեր էին համարվում։ Մուլքը կիրառվել է նաև թագավորության (իշխանություն, սենիորություն), համայնքի հողային սեփականության իմաստով։ Մուլք ունեցող գյուղատերերը կոչվում էին *մալիք* (արաբերեն malik – սեփականատեր), որոնք կարող էին մուլք համարվող իրենց գյուղից ստանալ ռենտա–հարկի մի մասը։ 16-րդ դարից մինչև 19–րդ դարի սկիզբը մուլք էր կոչվում նաև սեփականատիրության իրավունքով տվյալ գյուղական համայնքից գանձվող ռենտան ամբողջությամբ։

## Մուլք-ով ձևավորվող իմաստներ
18-19-րդ դարերում Արևելյան Հայաստանում և Ադրբեջանում գյուղից ստացվող ամբողջ հողային ռենտայի (մուլքի) կամ նրա մասի սեփականատերը կոչվում էր *մուլքադար (մուլք ունեցող)*։ Վերջինս իրավունք ուներ որպես հողային ռենտա ստանալ բերքի միայն որոշ մասը (1/10–3/10)։ Գյուղի ընդհանուր ցանքատարածության համայնքի անդամ հողագործ գյուղացիների միջև բաշխման ու օգտագործման իրավունքները տնօրինում էր գյուղական համայնքը։

Մուլքադարին ժառանգությամբ անցնող մուլքը կոչվում էր *մուլք–ե մորուսի* (mulk-e mórusi), գանձագին մուլք՝ *մուլք–ե զարխարիդ* (mulk-e zarkharid)։ Գյուղից ստացվող մուլքի ամբողջությունը, *մսխալի* (թանկարժեք մետաղի զանգվածի չափման միավոր) նմանությամբ, բաժանվում էր 6 մասի (դանգերի)։ Մուլքը կարող էր օտարվել կամ փոխանցվել ժառանգներին ամբողջությամբ կամ դանգերով, իսկ առ ու ծախի դեպքում՝ *կես կամ քառորդ դանգով (թասուջ), 1/8 դանգով (շաիր)* կամ դրանց կոտորակներով։

Հողատիրությունը կոչվել է *Մուլքադարություն*, որը ձևավորվելով Արաբական խալիֆայությունում, հարատևել է մինչև 15-19-րդ դարեր։ Հարավային Կովկասում մուլքադարությունը գոյատևել է մինչև 1870-ական թվականների հողային բարենորոգումները։

## Տես նաև
* Պետական մուլքադարական գյուղացիներ

## Գրականություն
* Есаян А․ М․, Мулькадарское право в Армении, Е․, 1948
* Петрушевский И․ П․, Очерки по истории феодальных отношений в Азербайджане и Армении в XVI–начале XIX вв․, Л., 1949
* Папазян А․ Д․, Аграрные отношения в Восточной Армении в XVI–XVII веках, Е․, 1972․

Կատեգորիա:Սեփականություն
Կատեգորիա:Հասկացություններ
Կատեգորիա:Միջին Արևելք
Կատեգորիա:Հարավային Կովկաս
Կատեգորիա:Արաբական խալիֆայություն
Կատեգորիա:Ազգային և էթնիկ առաջնորդման կոչումներ
Արևմտյան Հունաստան

**Արևմտյան Հունաստան** (), պերիֆերիա Հունաստանի արևմտյան ափամերձ հատվածում՝ Պելոպոնես թերակղզվու վրա։ Պերիֆերիայի վարչական կենտրոնը համարվում է Պատրաս քաղաքը, որը հանդիսանում է նաև երկրի խոշորագույն քաղաքը։

Ըստ 2011 թվականի տվյալների, Արևմտյան Հունաստանը երկրի 4-րդ ամենաբնակեցված պերիֆերիան է՝ 679 796 մարդ բնակչությամբ։ Երկրի բնակիչների մեծ մասը հույներն են, ովքեր խոսում են հիմանակնում հունարենով։

Բնակչության խտությունը կազմում է 59,89 մարդ/կմ²։ Այս ցուցանիշով նահանգը գրավում է 5-րդ տեղը Հունաստանում։ Տարածքի չափերով 6-րդ ամենամեծ պերիֆերիան է՝ ընդամենը 11 350 կմ² տարածքով։

## Պատմություն
Արևմտյան Հունաստանի պերիֆերիան հիմնադրվել է 1987 թվականին կատարված բարեփոխումներից հետո։ 2010 թվականին այն ստացավ պերիֆերիայի կարգավիճակ՝ համաձայն Կալլիկրատիսի ծրագրի։

Հետո նահանգին հանձնվեց նաև Հոնիական ծովի հունական կղզիները և Պելոպոնես թերակղզին իր հարակից տարածքներով մեկտեղ։ Վարչական կենտրոնը և ամենամեծ քաղաքը համարվում է Պատրաս քաղաքը։

Պերիֆերիան վարչականորեն բաժանված է երեք տարածքային միավորների միջև (որոնք նախապես կոչվել են շրջան)՝ Աչայեա, Այետոլիա Ակարնանիա և Էլիս։ 2010 թվականին նահանգապետ է ընտրվել Ապոստոլոս Կաթսիֆարասը, ով 2014 թվականին վերընտրվել է։

## Տես նաև
* Պատրաս
* Հունաստանի վարչական բաժանում

## Ծանոթագրություններ

## Արտաքին հղումներ

Կատեգորիա:1987 հիմնադրված պետություններ և տարածքներ
Կատեգորիա:Կենտրոնական Հունաստան
Կատեգորիա:Հունաստան
Կատեգորիա:Հունաստանի ավանդական աշխարհագրական բաժանում
Կատեգորիա:Հունաստանի վարչական բաժանում
Կատեգորիա:Հունաստանի վարչական շրջաններ
Պետական մուլքադարական գյուղացիներ

**Պետական մուլքադարական գյուղացիներ**, 1828 թվականից հետո Արևելյան Հայաստանում առաջացած գյուղացիների խումբ։

Արևելյան Հայաստանը Ցարական Ռուսաստանին միացվելուց հետո, Պարսկաստան փախած մուլքադարների հողային տիրույթները սեփականացնելով, ցարական արքունիքը շարունակում էր գյուղացիներից նախկին մուլքի դիմաց գանձումը։ 1870 թվականի մայիսի 14-ի կանոնադրությունը տարածվեց նաև պետական մուլքադարական գյուղացիների վրա։

1894 թվականի և 1903 թվականի կանոններով 1870 թվականի կանոնագրերում գրանցված հողաբաժինները մնացին նրանց մշտական օգտագործմանը՝ առանց դրանք ետ վերցնելու կամ տրոհելու իրավունքի։ 1901 թվականից, երբ Անդրկովկասում *ծխահարկը* փոխարինվեց *հողահարկով*, կառավարությունը սաստկացրեց նրանց շահագործումը՝ մուլքի հետ գանձելով նաև *բահրա*։

1912 թվականի դեկտեմբերի 20-ի օրենքով պետական մուլքադարական գյուղացիներին թույլատրվեց փրկագնել 1870 թվականի կանոնագրերում նշված հողատարածությունները (հետագայում ձեռք բերված պետական հողերի հարցը պետք է լուծվեր հատուկ օրենքով)։

1888 թվականին պետական մուլքադարական գյուղացիներ կային Երևանի նահանգի 88 գյուղերում (Երևանի գավառում՝ 24, Էջմիածնի գավառում՝ 16, Սուրմալուի գավառում՝ 19, Շարուր–Դարալագյազի գավառում՝ 6, Նախիջևանի գավառում՝ 23։ Կարսի մարզում և Լոռիում չկային այդպիսի գյուղեր)։

## Գրականություն
* Есаян А․ М․, Мулькадарское право в Армении, Е․, 1948
* Петрушевский И․ П․, Очерки по истории феодальных отношений в Азербайджане и Армении в XVI–начале XIX вв․, Л., 1949
* Папазян А․ Д․, Аграрные отношения в Восточной Армении в XVI–XVII веках, Е․, 1972․

Կատեգորիա:Գյուղատնտեսությունը Հայաստանում
Կատեգորիա:Արևելյան Հայաստանը Ռուսական կայսրության կազմում
Ագրինիոնի հնագիտական թանգարան

**Ագրինիոնի հնագիտական թանգարան** (), հնագիտական և պատմագիտական թանգարան Արևմտյան Հունաստանի Ագրինիոն քաղաքում։ Թանգարանը հիմնադրվել է 1960 թվականին։

Ագրինիոնի հնագիտական թանգարանը գտնվում է Ագրինիոնի զբոսայգու հարևանությամբ։ Թանգարանի առանձնահատկությունը այն է, որ այստեղ պահվում են քաղաքից գտնված Հռոմեական դաշարջանի իրեր, կենցաղային պարագաներ և մարդկանց մնացորդներ։

## Պատմություն
Թանգարանը հիմնադրվել է 1960 թվականին Ագրինիոն քաղաքում՝ Պապաստրոտոս եղբայրների հովանավորությամբ։ Թանգարանում պահպանվում է Հունական դիցաբանության սիրո և կանացի գեղեցկության դիցուհի Աֆրոդիտեի արձանը, ինչպես նաև այլ դիցաբանական նշանակության արձաններ։ Կան նաև նմուշներ, որոնք նվիրված են հռոմեական դիցարանի աստվածներին և աստվածային հոգիներին։

Քաղաքում է պահվում նաև մ.թ.ա. 4-րդ դարում թվագրված Հերակլեսի արձանը, որը, ըստ աղբյուրների, բնօրինակ արձանը չէ։ Արձաններ և նմուշներ կան նաև նվիրված Զևսին, Հերային և այլ դիցաբանական կերպարներին։

## Ծանոթագրություններ

Կատեգորիա:1960 հիմնադրումներ Հունաստանում
Կատեգորիա:1960 հիմնադրված թանգարաններ
Կատեգորիա:Հնագիտական թանգարաններ
Կատեգորիա:Հունաստանի թանգարաններ
Քեթ Դենինգս

**Քեթրին Լիտվակ** (, ), առավել հայտնի **Քեթ Դենինգս** (*Kat Dennings*) բեմական անվամբ, ամերիկացի դերասանուհի։ Հանդիսատեսին առավել հայտնի է «Սեքսը մեծ քաղաքում» (1998-2004) և «2 սնանկ աղջիկ» (2011-այժմ) հեռուստասերիալներում, ինչպես նաև «40-ամյա կույսը» (2005), «Մեծ մայրիկի տունը 2» (2006), «Բարձրացրու՛ ձայնդ» (2004), «Չառլի Բարթլեթ» (2007), «Տնային ճագարը» (2008), «Նիքի և Նոռայի անսահման երգացանկը» (2008), «Թոր» (2011), «Թոր։ Մռայլ աշխարհը» (2013) և մի շարք այլ ֆիլմերում ունեցած դերակատարումներից։

## Անձնական կյանք
2005 թվականին Քեթը հանդիպել է Այրի Դևիդ Վուդ չորրորդի հետ, 2007 թվականից նրան հաճախ տեսնում են Մեթյու Գրեյ Գաբրելայի ընկերակցությամբ։ 2011-2014 թվականների նա հանդիպում էր «Երկու սնանկ աղջիկներ» սերիալի գործընկերոջ` Նիք Զանոյի հետ։

2005-2016 թվականներին Քեթը հանդիպում էր Ջոշ Գրոբանի հետ։

## Ընտրյալ ֆիլմագրություն
* *[[Սեքսը մեծ քաղաքում]]* / Sex and the city— *Ջենի Բրայեր* (2000)
* *[[Ուրվականների հավաքական]]* / The Scream Team — *Քլեր Քերլայլ* (2002)
* *[[Սուպերաստղ (ֆիլմ)|Սուպերաստղ]]* / Raise Your Voice — *Սլոուն* (2004)
* *[[Դա եղել է հովտում (ֆիլմ)|Դա եղել է հովտում]]* / Down in the Valley — *Էյփրիլ* (2005)
* *[[Քառասնամյա կույսը (ֆիլմ)|Քառասնամյա կույսը]]* / The 40 Year Old Virgin — *Մարլա* (2005)
* *[[Լոնդոն (ֆիլմ)|Լոնդոն]]* / London — *Լիլի* (2005)
* *[[Մեծ մայրիկի տունը 2]]* / Big Momma’s House 2 — *Մոլի* (2006)
* *[[Չառլի Բարթլեթ (ֆիլմ)|Չառլի Բարթլեթ]]* / Charlie Bartlett — *Սյուզան Հարդներ* (2008)
* *[[Տղաներին սա դուր է գալիս]]* / The House Bunny — *Մոնա* (2008)
* *[[Հինգ րոպեով եղիր իմ ընկերը]]* / Nick and Norah’s Infinite Playlist — *Նորա* (2008)
* *[[Պաշտպան]]* / Defendor — *Քեթ* (2009)
* *[[Երազողների ազգություն]]* / Daydream Nation — *Քերոլայն Վեքսլեր* (2010)
* *[[Տոր (ֆիլմ)|Тор]]* / Thor — *Դարսի Լյուիս* (2011)
* Նորությունների ծառայություն — Բլեր Լենսինգ
* *[[Երկու սնանկ աղջիկներ]]* — *Մաքս Բլեք* (2011—2016)
* ** — Ռենի Յոհ (2012)
* ''Տոր 2:Մթության թագավորություն ''* — Դարսի Լյուիս* (2013)
*  Սեքսը մեծ քաղաքում— Ջենի (3-րդ եթերաշրջանի 15-րդ սերիա) 2000
* Մերձքաղաքային դոտիկա / Suburban Gothic — Բեկա (2014)

## Մրցանակներ և առաջադրումներ

## Ծանոթագրություններ

## Արտաքին հղումներ

* Պաշտոնական կայք
* Էջը IMDb կայքում

Կատեգորիա:1986 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բեմական կեղծանուններ
Կատեգորիա:Հունիսի 13 ծնունդներ
Տուրբին

**Տուրբին** (ֆրանս․ turbine, լատ․ turbo – հոլ. մրրիկ), աշխատանքային օրգանի՝ ռոտորի պտտական շարժումով և անընդհատ աշխատանքային պրոցեսով առաջնային շարժիչ, որը մատուցվող աշխատանքային մարմնի (գոլորշու, գազի կամ ջրի) կինետիկ էներգիան փոխակերպում է մեխանիկական աշխատանքի (թիակավոր մեքենա)։ Աշխատանքային մարմնի շիթը ուղղորդիչ ապարատների միջոցով մատուցվում է ռոտորի շրջանագծով ամրացված կորագիծ թիակներին և, ներգործելով դրանց վրա, պտտման մեջ է դնում ռոտորը։ Ստացիոնար շոգետուրբինները և գազային տուրբինները լայնորեն օգտագործում են էլեկտրական հոսանքի գեներատորների (տուրբոգեներատորներ), կենտրոնախույս կոմպրեսորների և օդափուքերի (տուրբոկոմպրեսորներ, տուրբոօդափուքեր), սնման վառելիքային և յուղային պոմպերի (տուրբոպոմպեր) հաղորդակի համար։ Տրանսպորտային շոգե- և գազային տուրբինները կիրառում են որպես գլխավոր նավային շարժիչներ։ Գազային տուրբինները լայնորեն օգտագործում են նաև որպես ավիացիոն շարժիչներ (տուրբոպտուտակային շարժիչ, տուրբոռեակտիվ շարժիչ) և առանձին դեպքերում՝ լոկոմոտիվներում և հզոր շարժիչներ պահանջող հատուկ ավտոմոբիլներում։ Հիդրավլիկական տուրբինները պատրաստում են միայն ստացիոնար տիպի՝ հիդրոէլեկտրակայաններում էլեկտրական հոսանքի դանդաղընթաց գեներատորների (հիդրոգեներատորներ) հաղորդակի համար։ Բարձր խնայողականության, կոմպակտության, հուսալիության և մեծ միավոր հզորություն ապահովելու հնարավորության շնորհիվ տուրբինները գործնականում դուրս են մղել մխոցավոր շոգեմեքենաները։

Կատեգորիա:Շարժիչներ
Կենտրոնական ռազմական ակումբ (Սոֆիա)

right|thumb|300px|Կենտրոնական ռազմական ակումբ
**Կենտրոնական ռազմական ակումբ** (, *Tsentralen voenen klub*), ունիվերսալ մշակութային կառույց Բուլղարիայի մայրաքաղաք Սոֆիայում` Գեորգի Ռակովսկի փողոցում գտնվող Ցար Օսվոբոդիտել զբոսայգում։ Կառույցը գտնվում է բուլղարական բանակի ենթակայության ներքո և կառավարվում է Ռազմական ակումբների և տեղեկատվության գործակալության կողմից։

2010 թվականին Վիշվանաթան Անանդի և բուլղարացի Վեսելին Տոպալովի միջև շախմատի առաջնությունը, որում հաղթեց Անանդը, կայացել է այս շենքում։

Կառույցի հիմնարկեքը տեղի է ունեցել 1895 թվականին։ Շենքը նեո-ռենեսանս ոճով նախագծել է չեխ ճարտարապետ Անտոնին Կոլարը, և 1907 թվականին այն ավարտին է հասցրել բուլղարացի ճարտարապետ Նիկոլա Լազարովը։ Տարածքը, ֆինանսավորումն ապահովել է Սոֆիայի սպայական ասամբլեան։

Շենքը եռահարկ է, ունի սրճարան, պատկերասրահ, տարբեր չափերի սրահներ, 450 տեղանոց համերգասրահ։ Շենքը հանդիսանում է Սոֆիայի կարևորագույն մշակութային կենտրոններից մեկը։ Այստեղ տեղի են ունեցել Իվան Միրկվիչկայի, Վլադիմիր Դիմիտրովի, Յարոսլավ Վեշինի ցուցահանդեսները։ Համերգասրահում հանդես են եկել այնպիսի դերասաններ ու օպերային երգիչներ, ինչպիսիք են Կրաստյու Սարաֆովը,  Նիկոլայ Գյաուրովը, Ֆեոդոր Շալյապինը, Բորիս Խրիստովը, «Ladytron» խումբը։

## Պատկերասրահ

Central-military-club-sofia-2.jpg|Շենքի արտաքին տեսքը
Central-military-club-sofia-ifb2.JPG|Շենքի արտաքին տեսքը
Military-club-sofia-night.JPG|Գիշերային պատկեր
BASA-1577K-1-61-6-Sofia, Bulgaria.JPG|Պատմական լուսանկար
BASA-1577K-1-61-5-Sofia, Bulgaria.JPG|Պատմական լուսանկար


## Արտաքին հղումներ
* Ցար Օսվոբոտիդել զբոսայգի, լուսանկարներ
* Կենտրոնական ռազմական ակումբ

Կատեգորիա:Սոֆիայի շենքեր և կառույցներ
Կատեգորիա:Սոֆիայի տեսարժան վայրեր
Երվանդ Նիկողոսյան

**Երվանդ Հովհաննեսի Նիկողոսյան** (), հայ նկարիչ։

## Կենսագրություն
Երվանդ Նիկողոսյանը ծնվել է Օդեսայում։ 1941-1948 թվականներին ԽՍՀՄ իշխանությունների կողմից ընտանիքի հետ աքսորվել է Ղազախստան և Սիբիր։ 1948 թվականից բնակվել և ստեղծագործել է Ռումինիայում։ 1954 թվականին ավարտել է Բուխարեստի Ն. Գրիգորեսկուի անվան պլաստիկ արվեստների ինստիտուտը։ Եղել է Ռումինիայի նկարիչների միության անդամ։ 1948 թվականից մասնակցել է Ռումինիայի պաշտոնական սալոնների, ինչպես նաև արտասահմանյան երկրներում ռումինական արվեստի ցուցահանդեսներին։ 1970 թվականին անհատական ցուցահանդես է ունեցել Բուխարեստում։

Գործերից են՝ 
*«Կոմպոզիցիա Ա Բ Գ Դ»
* «Տուլչայի նավահանգիստը»
*«Ոգեկոչում» («Թրակիացի ասպետը»)
* «Լեռնային բնանկար»
* «Քաղաքի պատուհանները»
* «Գույների բալետը»

## Մրցանակներ
* Ռումինիայի «Մշակութային արժանիք» շքանշան, 1968
* Մրցանակ «Պոսադի ճակատամարտը» ստեղծագործության համար, 1987

## Ծանոթագրություններ

Կատեգորիա:2014 մահեր
Կատեգորիա:Բուխարեստ քաղաքում մահացածներ
Կատեգորիա:Մայիսի 26 մահեր
Կատեգորիա:Ռումինահայ նկարիչներ
Կատեգորիա:Օդեսա քաղաքում ծնվածներ
Չափման կոլիմատորային մեթոդ

**Կոլիմատորային մեթոդ**, անտենաների չափման մեթոդ։ Այս մեթոդով չափման դեպքում չափվելիք անտենան տեղադրվում է այլ անտենայի՝ կոլիմատորի, ստեղծված հարթ դաշտում։ Էապես կոլիմատորը ստեղծում է մի դաշտ, որը նույն էլեկտրամագնիսական ալիքն ունի, ինչը և ստեղծվում է չափվելիք անտենայի մոտակայքում, եթե այն ճառագայթվում է հեռավոր գոտում տեղադրված օժանդակ անտենայի կողմից։ ՈւԴ-ի չափման գործընթացը նույնն է, ինչը հեռավոր գոտու մեթոդով։

## Առավելություններ

# Մեծ պոլիգոններ անհրաժեշտ չեն, չափումը կարելի է իրականացնել փակ տարածքում, օրինակ, անարձագանք խցերում։
# Չափման գործընթացը շատ պարզ է, չի տաչբերվում հեռավոր գոտում չափման գործընթացից։
 
## Թերություններ
# Անհրաժեշտ է պատրաստել չափվելիք անտենայից երկու, երեք անգամ մեծ չափսեր ունեցող կոլիմատոր։
# Կոլիմատորի պատրաստման ճշտությունը պետք է մի կարգ մեծ լինի չափվելիք անտենայի պատրաստման ճշտությունից։
# Չափման ընթացքում այդ երկու անտենաները մոտիկ են դրված, որի պատճառով կոլիմատորը ապահովում է չափման ընթացքը, և գոյանում է սխալանք։ Այսպիսով, կոլիմատորի այս մեթոդը կիրառելի է փոքր անտենային չափման համար։

## Աղբյուրներ
* Դասագիրք՝ ԱՆՏԵՆԱՆԵՐ, հեղինակ՝ Ա.Ս.Սարգսյան

Կատեգորիա:Չափումներ
Կատեգորիա:Անտենաներ
Բուա լե Պառնի

**Բուա լե Պառնի** (), համայնք Ֆրանսիայի Հանրապետության Պիկարդիայի երկրամասի Էնայի գավառում։ Ըստ 2010 թվականի մարդահամարի տվյալների, համայնքի բնակչությունը կազմում է 183 մարդ։

Համայնքի փոստային ինդեքսը՝ 02270: Բնակավայրը գտնվում է UTC+1, իսկ ամռանը՝ UTC+2 ժամային գոտում։

## Բնակչություն
Ըստ 2010 թվականի մարդահամարի տվյալների, համայնքի բնակչությունը կազմում է 183 մարդ։

## Տես նաև
* Ֆրանսիա
* Էնայի գավառ

## Ծանոթագրություններ

## Արտաքին հղումներ
* Ֆրանսիայի վիճակագրության ազգային ինստիտուտ — Բուա լե Պառնի 

Կատեգորիա:Էնա դեպարտամենտի կանտոններ
Ամանորը Կամբոջայում

մինի|աջից
**Ամանորը Կամբոջայում**, Ամանորը Կամբոջայում, որը կխմերյան լեզվում թարգմանվում է որպես մուտք Նոր տարի։ Կամբոջյան տոն` նվիրված Ամանորին։ Տոնը տևում է 3 օր` սովորաբար նշվելով ապրիլի 13-ին կամ 14-ին, որը համընկնում է բերքահավաքի ավարտին, որից հետո սկսվում են անձրևային եղանակները։ Սահմանամերձ կխմերները այն կարող են տոնել հանգստյան օրերին, բայց ոչ ապրիլի 13-ին կամ 14-ին։ Կխմերյան Ամանորը որոշ տարրերով համընկնում է Հնդկաստանի, Մյամիի, Թաիլանդի, Շրի-Լանկայի Նոր տարիներին։ Բացի դրանից, կխմերները գործածում են բուդդայական օրացույցը։ Օրինակ, 2012 թվականը եղել է բուդդայական շրջանի 2556 թվականը։

## Սոնգկրանի Ամանորի երեք օրը
Սոնգկրան հասկացությունը փոխառություն է սանսկրիտի Մահա Սանսկրիտից, որը բացատրվում է որպես Ամանորի տոնման առաջին օր։ Դա հանդիսանում է հին տարվա ավարտը և նոր տարվա սկիզբը։ Մարդիկ հագնվում են տոնական հանդերձանք և լուսադեմին եկեղեցիներում վառում են հոտավետ ձողիկները։ Յուրաքանչյուր ընտանիք բարեգործական տուրք է վճարում ի նպաստ Բուդդայի գիտության՝ երեք անգամ պարտադիր խոնարհվելով նրա քանդակի առաջ և երկրպագելով։ Հաջողության ունենալու համար մարդիկ իրենց դեմքերը լվանում են սուրբ ջրով։ Այդ ջրով քնելուց առաջ լվանում են նաև ոտքերը։

## Բիրակ Ուանամատ
Բիրակ Ուանամատը Ամանորի երկրորդ օրվա անվանումն է։ Մարդիկ բարեգործություն են անում՝ օգնելու աղքատ, անօթևան և կարիքավոր ընտանիքներին։ Եկեղեցիներում մասնակցում են իրենց նախնիների հիշատակին նվիրված ծիսակատարություններին։

## Բիրակ Լյուրնգ
Սա Ամանորի երրորդ օրվա անվանումն է։ Բուդդայականները մաքրում են Բուդդայի արձանը հոտավետ ջրերով։ Նրանք կարծում են, որ դա բարի գործ է, որը բերում է երկարակեցություն, երջանկություն և հաջողություն։

## Անգկոր Սանկրանտա
Անգկոր Սանկրատան Ամանորյա միջոցառում է՝ կազմակերպված Կամբոջայի Երիտասարդական միության կողմից, որը անցկացվում է. Սիեմեապ նահանգում ապրիլի 13-16-ը։ Անգկոր Սանկրատան հնարավորություն է կամբոջացիներին և նրանց օտարերկրացի ընկերներին՝ մեկ ընտանիքում միավորելու համար, որի շնորհիվ նրանք ստանում են անմոռանալի և առանձնահատուկ տպավորություններ։

## Ծանոթագրություններ

Կատեգորիա:Ամանոր
Կատեգորիա:Ամանորն աշխարհում
Կատեգորիա:Ապրիլի տոներ
Կատեգորիա:Կամբոջայի մշակույթ
Սերխիո Կանալես

**Սերխիո Կանալես** (իսպ.` Sergio Canales Madrazo, ), իսպանացի կիսապաշտպան, ով հանդես է գալիս «Ռեալ Սոսիեդադում»։

## Ակումբային կարիերա
### «Ռեալ Մադրիդ»
2010 թվականի փետրվարի 12-ին Սերխիոն պայմանագիր է կնքել իսպանական «Ռեալ Մադրիդի» հետ։ Թիմը նրա համար վճարել է 5 միլիոն եվրո։

### «Վալենսիա»
2011/12 մրցաշրջանի սկզբում Սերխիոն վարձավճարով տեղափոխվել է «Վալենսիա»։ 2012/13 մրցաշրջանի սկզբում իսպանական ակումբը «Ռեալ Մադրիդին» վճարելով 7.5 միլիոն եվրո ամբողջությամբ գնել է ֆուտբոլիստի տրանսֆերը։

### «Ռեալ Սոսիեդադ»
2014 թվականի հունվարի 31-ին Սերխիոն տեղափոխվել է «Ռեալ Սոսիեդադ»։ Նա թիմի հետ կնքել է 4 տարվա պայմանագիր։

## Ակումբային վիճակագրություն

## Ծանոթագրություններ

## Արտաքին հղումներ
* Պրոֆիլը soccerway.com կայքում

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ռեալ Բետիսի ֆուտբոլիստներ
Կատեգորիա:Մոնտեռեյի ֆուտբոլիստներ
Հերոնիմո Ռուլի

**Հերոնիմո Ռուլի** (իսպ.` Gerónimo Rulli, մայիսի 20, 1992, Լա Պլատա), արգենտինացի դարպասապահ, ով հանդես է գալիս իսպանական «Ռեալ Սոսիեդադում» և Արգենտինայի ազգային հավաքականում։

## Ակումբային կարիերա
### «Էստուդիանտես»
Իր ֆուտբոլային կարիերան Ռուլին սկսել է արգենտինական «Էստուդիանտեսում»։ Թիմի կազմում իր դեբյուտը նշել է 2013 թվականի ապրիլի 9-ին` «Արսենալի» դեմ խաղում։

### «Ռեալ Սոսիեդադ»
2014 թվականին Ռույին տեղափոխվել է իսպանական «Ռեալ Սոսիեդադ»։

## Ծանոթագրություններ

## Արտաքին հղումներ
* Պրոֆիլը Soccerway-ում 
* Պրոֆիլը Transfermarkt-ում

Կատեգորիա:Ռեալ Սոսիեդադի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Էստուդիանտեսի ֆուտբոլիստներ
Կատեգորիա:Լա Լիգայի ֆուտբոլիստներ
Քարածխային ժամանակաշրջան

**Քարածխային ժամանակաշրջան** (համակարգ, փուլ), կ ա ր բ ո ն, պալեոզոյան դարաշրջանի հինգերորդ փուլը։ Հաջորդում է դեոնի ժամանակաշրջանին և նախորդում պերմի ժամանակաշրջանին։ Տևողությունը 60 մլն տարի է։ Սահմանել են անգլիացի երկրաբաններ Ու․ Քոնիբիրը և Ու․ Ֆիլիպսը 1822 թվականին՝ Անգլիայում։ Ընդհանուր բնութագրումը։ Քարածխային ժամանակաշրջանի նստվածքները տարածված են բոլոր մայրցամաքներում։ Դասական կտրվածքները հայտնի են Արևմտյան Եվրոպայում (Մեծ Բրիտանիա, Բելգիա, Գերմանիա) և Արևելյան Եվրոպայում (Դոնբաս, Մոսկովյան սինեկլիզ), Հյուսիսային Ամերիկայում (Ապալաչներ, Միսսիսիպի գետի ավազան)։ Քարածխային ժամանակաշրջանում պլատֆորմների և գեոսինկլինալների փոխադարձ տեղադրումը մնացել էր նույնը, ինչ որ դևոնի ժամանակաշրջանում։ Քարածխային ժամանակաշրջանը գրեթե ամբողջ երկրագնդում ստորաբաժանվում է երկու փուլի, առաջինն ընդգրկում է վաղ, երկրորդը՝ միջին և վերին կարբոնը։ Քարածխային ժամանակաշրջանի ընթացքում արդի մայրցամաքների սահմաններում հսկայական տարածություններ ծածկված էին ծովով։ Միջին կարբոնում ծովից ազատվեցին գրեթե ամբողջ Արևմտյան Եվրոպան, Արևմտյան Սիբիրական դաշտավայրը, Ղազախստանը, Միջին Սիբիրը։ Արևադարձային, մերձարևադարձային և բարեխառն գոտիների բարձր խոնավությունը նպաստել է բոլոր մայրցամաքներում անտառային և ճահճային բուսականության լայն տարածմանը։ Բուսական մնացորդների կուտակումը հանգեցրել է բազմաթիվ ածխային ավազանների և հանքավայրերի առաջացմանը։ 

Օրգանական աշխարհը։ Կարբոնի ամենասկզբում ֆլորայում գերակշռում էին մանրատերև մամռակերպերը և մերկասերմ պտերազգիները։ Քարածխային ժամանակաշրջանի կենդանական աշխարհը խիստ բազմազան էր։ Ծովերում լայնորեն տարածված էին ֆորամինիֆերները, որոնք արագ էվոլյուցիոն փոփոխություն էին կրել կարբոնի ընթացքում և տվել տասնյակ սեռեր ու հազարավոր տեսակներ։ Շերտագրության համար շատ կարևոր են ֆուզուլինիդները։ Բազմազան էին փափկամորթները։ Զարգանում էին ոսկրային ձկները, շնաձկները։ Ցամաքում տիրապետում էին երկկենցաղները, ստեգոցեֆալները։ Քարածխային ժամանակաշրջանի կտրվածքը Դոնեցկի ավազանում դասական է իր լրիվությամբ, գերազանց մերկացվածությամբ, հնէաբանական մնացորդների առատությամբ և բազմազանությամբ։ Ստորին կարբոնն այդտեղ ներկայացված է կրաքարերով, միջին և վերինը՝ հզոր (6–12 կմ) ածխաբեր հաստվածքով։

Հայաստանի Հանրապետության տարածքում Քարածխային ժամանակաշրջանի (գլխավորապես ստորին) ապարները տարածված են հարավարևմտյան մասերում (Ուրծի լեռնաշղթա, Զանգեզուր) և ներկայացված են ավազաքարերով, կրաքարերով, կավային թերթաքարերով, քվարցիտներով։ Քարածուխը և գորշ ածուխը բոլոր մայրցամաքներում կազմում են մի շարք ավազաններ ու հանքավայրեր։ ՍՍՀՄ–ում հայտնի են Դոնեցկի (քարածուխ), Մերձմոսկովյան (գորշ ածուխ), Կարագանդայի (քարածուխ), Կուզնեցկի և Տունգուսկայի (կարբոնի և պերմի հասակի ածուխներ) ավազանները, Ուկրաինայի, Ուրալի, Հյուսիսային Կովկասի հանքավայրերը։ Կենար և Արևմտյան Եվրոպայում ավազաններ և հանքավայրեր կան Լեհաստանում (Աիլեզիա), ԳԴՀ–ում և ԴՖՀ–ում (Ռուր), Բելգիայում, Ֆրանսիայում, Մեծ Բրիտանիայում, ԱՄՆ–ում (Փենսիլվանիա)։ Քարածխային ժամանակաշրջանի նստվածքների հետ են կապված նավթի և գազի շատ հանքավայրեր (Վոլգա–Ուրալյան մարզ, Դնեպր–Դոնեցկի իջվածք)։ Հայտնի են նաև երկաթի, մանգանի, պղնձի (խոշորագույնը՝ Զեզկազգանի), կապարի, ցինկի, ալյումինի (բոքսիտներ), հրակայուն և խեցեգործական կավերի բազմաթիվ հանքավայրեր։

Կատեգորիա:Երկրաբանական դարաշրջաններ
Հարաբերական ատոմային զանգված

**Տարրի հարաբերական ատոմային զանգված** , քիմիական մեծություն, որը ցույց է տալիս թե տվյալ քիմիական տարրը քանի անգամ է մեծ որպես չափանիշ ընդունված ջրածնի հարաբերական ատոմային զանգվածից Ar (H)=1:

## Ատոմային հարաբերականnւթյnւն
Բոլոր քիմիական տարրերի ատոմները ունեն շատ փոքր զանգված։ Որոշ քիմիկոսներ կարողացել են չափել մի շարք քիմիական տարրերի ատոմային զանգվածները, սակայն դրանք շատ փոքր թվեր են։

Օրինակ՝ ածխածին քիմիական տարրի (քիմիական նշանը՝ **C**, ատոմային թիվն է՝ 6) հարաբերական ատոմային զանգված *C = 0,000 000 000 000 000 000 000 012 գ*։ Քանի որ այս թիվը շատ փոքր է դժվար է նրանով հաշվարկներ կատարել և կիրառության մեջ է դրվել Հարաբերական ատոմային զանգված մեծությունը, որը ցույց է տալիս թե տվյալ տարրը (Ածխածին), քանի անգամ է մեծ ջրածնի հարաբերական ատոմային զանգվածից (Ar)։

Հարաբերական ատոմային զանգվածի չափման մեծությունը ջրածնի Հարաբերական ատոմային զանգվածն է, որը հավասար է 1-ի։ Քանի որ ածխածնի ատոմների զանգվածը 12 անգամ ծանր է հիդրոգենիումի ատոմների զանգվածից, հետևաբար Ar (C) = 12

*Հարաբերական ատոմային զանգվածը չափողականություն չունի, այն հարաբերական մեծություն է։ *

Ատոմի զանգվածը՝ զանգվածի ատոմային միավորներով արտահայտված, և ատոմի հարաբերական ատոմային զանգվածը թվային արժեքով միմյանց հավասար են։

Քիմիական տարրի հարաբերական ատոմային զանգվածն իմանալով՝ կարող ենք որոշել տարրի մեկ ատոմի իրական զանգվածը։ Այդ նպատակով տարրի հարաբերական ատոմային զանգվածը բազմապատկում ենք զանգվածի ատոմային միավորով։

Բոլոր տարրերի հարաբերական ատոմային զանգվածները ներկայացված են մենդելեևի քիմիական տարրերի պարբերական աղկյուսակում։ Գործնականում օգտվում են
հարաբերական ատոմային զանգվածների՝ մինչև ամբողջ թիվ կլորացված արժեքներից, բացառությամբ քլորի, որի ատոմային զանգվածի հարաաբերական արժեքը հավասար է 35,5-ի։

## Տես նաև
* Ատոմ
* Հարաբերական մոլեկուլային զանգված

## Արտաքին հղումներ
*IUPAC Իզոտոպային տարատեսակներն ու ատոմային կշիռներhttp://physics.nist.gov/cgi-bin/Compositions/stand_alone.pl?ele=&ascii=html&isotype=some

Կատեգորիա:Քիմիա
Կատեգորիա:Հարաբերական ատոմային զանգված
Extreme Championship Wrestling

**«Extreme Championship Wrestling»**, **ECW** (*Էքստրիմ չեմպիոնշիփ ռետլինգ*, *Ի-Սի-Դաբլյու*, թարգ.՝ *Էքստրեմալ ըմշամարտի առաջնություն*), պրոֆեսիոնալ ըմբշամարտի (ռեստլինգ) ամերիկյան նախկին կազմակերպություն՝ հիմնադրված Ֆիլադելֆիա քաղաքում (Փենսիլվանիա նահանգ) 1992 թվականին, պրոմոտեր Թեդ Գորդոնի կողմից։ Հայտնի է եղել ռեստլինգի բազմաթիվ ենթատեսակների ցուցադրմամբ, այդ թվում՝ լուչա լիվրե, պուրորեսու և հարդքոր ռեստլինգ, ինչպես նաև աչքի է ընկել առավել տարբերվող երկրպագուների բանակով, որոնց համար կազմակերպության թողարկած շոուները ծառայում էին որպես այլընտրանք՝ առավել մեծամասշտաբ կազմակերպությունների կողմից ցուցադրվող համեմատաբար մուլտֆիլմային շոուներից։

Գոյությունը դադարեցրել է 2001 թվականի ապրիլին, երբ այդ ժամանակվա սեփականատեր Փոլ Հեյմանը հայտարարում է կազմակերպության սնանկացման մասին։ 2003 թվականին կազմակերպության ողջ ակտիվները ձեռք բերելուց հետո, արդյունաբերության առաջատար «World Wrestling Entertainment»-ը (WWE) «ECW»-ն վերստեղծում է որպես սեփական հեռուստատեսային ապրանքանիշ՝ ավելացնելով «Raw» և «SmackDown» ապրանքանիշներին։ Նորաստեղծ հեռուստաշոուի առաջին էպիզոդը եթեր է հեռարձակվել 2006 թվականի հունիսի 13՝ տևելով չորս տարի։ 2010 թվականին փոխարինվել է «WWE NXT» հեռուստաշոուով։

«ECW»-ի առավել կարկառուն շրջանավարտներից են Թոմի Դրիմերը, Թերի Ֆանկը, Սաբուն, Ռոբ Վան Դամը, Թազը, Շեյն Դուգլասը, Սենդմենը, Կակտուս Ջեքը, Դին Մալենկոն, Էդդի Գերերոն, Ռեյվենը և այլք։

## Ծանոթագրություններ

## Գրականություն
* *Hardcore History: The Extremely Unauthorized Story of ECW* (ISBN 1-59670-021-1) – Scott Williams
* *The Rise and Fall of ECW* (ISBN 1-4165-1058-3) – Thom Loverro for World Wrestling Entertainment
* *Turning the Tables* (ISBN 1-905363-78-8) – John Lister
* *Sex, Drugs, and Wrestling – The Truth, The Lies, and the Extreme – a Rob Van Dam story* – Tod Gordon

## Արտաքին հղումներ

* Պաշտոնական կայք
* WWE ECW պաշտոնական կայքը
* Հարդքոր հիշողություններ՝ ECW, նոստալգիա և պատմություն

Կատեգորիա:1992 հիմնադրված ընկերություններ
Կատեգորիա:2001 կազմալուծված ընկերություններ
Կատեգորիա:Պրոֆեսիոնալ ըմբշամարտի կազմակերպություններ ԱՄՆ-ում
Կատեգորիա:WWE
Մարկել Բերգարա

**Մարկել Բերգարա** (, ), իսպանացի կիսապաշտպան, ով հանդես է գալիս «Ռեալ Սոսիեդադում»։

## Ակումբային կարիերա
### «Ռեալ Սոսիեդադ»
Իր պրոֆեսիոնալ կարիերան Մարկելը սկսել է իսպանական «Ռեալ Սոսիեդադում»։ Թիմի առաջին կազմ տեղափոխվել է 2005 թվականին։ Իր դեբյուտը թիմի կազմում նշել է 2007 թվականի սեպտեմբերի 4-ին՝ Իսպանիայի գավաթի շրջանակներում կայացած «Լաս Պալմասի» դեմ խաղում։ Իր առաջին գոլը թիմի կազմում խփել է 2014 թվականի մարտի 24-ին՝ «Ալմերիայի» դեմ խաղում։

## Ձեռքբերումներ
* Սեգունդա-ի չեմպիոն - 2009/10

## Ծանոթագրություններ

## Արտաքին հղումներ
* Պրոֆիլը bdfutbol.com կայքում

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Էյբարի ֆուտբոլիստներ
Կատեգորիա:Խետաֆեի ֆուտբոլիստներ
Կուրգան–Տյուբեի մարզ

## Կուրգան–Տյուբեի մարզ
Տաջիկական ՍՍՀ կազմում։ Առաջին անգամ կազմվել է 1944 թ.-ի հունվարի 7-ին, լուծարքի ենթարկվել՝ 1947 թ.-ի հունվարի 23-ին, վերակազմվել՝ 1977 թ.-ի ապրիլի 4-ին։ Գտնվում է Վախշի հովտում (հանրապետության հարավ–արևմուտքում)։ Տարածությունը 11,44 հազ. կմ² է, բնակչությունը՝ 703 հազ. (1979 թ.)։ Բաժանվում է 8 շրջանի, կա 2 քաղաք, 13 քաղաքատիպ ավան։ Կենտրոնը՝ Կուրգան–Տյուբե։
### Բնությունը
Ռելիեֆը լեռնային է՝ կազմված մերձմիջօրեական ուղղությամբ ձգվող լեռնաշղթաներից և լեռներից (Բաբադաղ, Տույունաաու, Ակտաու, Կարատաու, Տերիկլիտաու), ինչպես նաև միջլեռնային իջվածքներից։ Բացարձակ բարձրությունը 2100 մ է, դեպի հարավ իջնում է մինչև 300 մ։ Օգտակար հանածոներից կան գազ, նավթ, քարաղ, շինանյութեր, դոլոմիտ, կրաքարեր։ Խոշոր գետերն են Վախշը և Կաֆիռնիգան։ Կլիման չոր մերձարևադարձային է։ Հունվարի միջին ջերմաստիճանը –4°Շ–ից 2&nbsp;°C է, հուլիսինը՝ 28-32&nbsp;°C: Տարեկան տեղումները՝ 100-200 մմ։ Լանդշաֆտը անապատային, կիսաանապատային է։
### Բնակչություն
Հիմնականում տաջիկներ են (53%-ից ավելին), բնակվում են նաև ուզբեկներ, ռուսներ, գերմանացիներ և այլք։ Միջին խտությունը 1 կմ² վրա 59,6 մարդ է, քաղաքային բնակչությունը՝ 19,1%: Քաղաքներն են Կուրգան–Տյուբեն և Կալինինաբադը։
### Տնտեսություն
Վախշի հովիտը, որտեղ գտնվում է Կուրգան–Տյուբեի մարզը, դարձել է զարգացած ագրարային–ինդուստրիալ շրջան։ Արդյունաբերության մեջ մեծ է բամբակազտիչ ձեռնարկությունների (Վախշի, Կոլխոզաբադի, Շաարտուզի, Կուրգան–Տյուբեի շրջաններում և բամբակազտիչ միավորում՝ Կուրգան–Տյուբեում) դերը։ Մարզում կան սննդի արդյունաբերության ձեռնարկություններ, ազոտական պարարտանյութերի, տրանսֆորմատորների գործարաններ, ձկնատնտեսություններ, «Գերան» սովետական տնտեսություն–գործարան, ագրոարդյունաբերական միավորում, ՀԷԿ–եր են։

Գյուղատնտեսության մեջ առավել զարգացած է բամբակենու, ցիտրուսայինների մշակումը, այգեգործությունը, բանջարաբուծությունը (ոռոգվող հողերի վրա), անասնապահությունը։ Կառուցվել են Վախշի ջրանցքը, մի շարք պոմպակայաններ և ջրամբարներ։ Բամբակենու ցանքատարածությունը 121,3 հազ․ հա է։ Հանրապետությունում մշակվող բամբակի հումքի 40,3%-ը տալիս է Կուրգան–Տյուբեի մարզը։ Կուրգան–Տյուբեի մարզը հանրապետության կիտրոնի մշակության հիմնական կենտրոնն է։ Արտադրվում են նաև կարակուլ, խորդենու յուղ, բրինձ, խաղող և այլն։ Անասնապահությունն ունի մսա–կաթնա–բրդատու ուղղություն։
### Տրանսպորտը
Հիմնականը ավտոտրանսպորտն է։ Կա նեղգիծ երկաթուղի, օդային հաղորդակցություն։ Կառուցվում է լայնուղի երկաթգիծ։
### Լուսավորությունը
1977–1978 թթ. ուսումնական տարում Կուրգան–Տյուբեյի մարզում կար 463 հանրակրթական, 2 գիշերօթիկ դպրոց, 10 պրոֆտեխնիկական ուսումնարան, գյուղատնտեսական և էներգետիկ տեխնիկումներ, բժշկական և մանկավարժական ուսումնարաններ, ուսուցիչների կատարելագործման ինստիտուտ։ 1978 թ.-ին մարզն ուներ 301 գրադարան, 234 ակումբ, 257 կինոկայանք, 49 հիվանդանոց, 707 բժիշկ։

## Ծանոթագրություններ

Կատեգորիա:Տաջիկստանի պատմություն
Հինչանգ (երկրամաս)

**Հինչանգ**, երկրամաս կենտրոնական Ժեզյանում, վարչականորեն Շաոքսինի քաղաքային կառավարության ներքո։ Բնակչությունը՝ 430.000 մարդ։

## Տուրիզմ
Հինչանգը Դաֆոյի տաճարի(大佛寺) տունն է։

## Ծանոթագրություններ

Կատեգորիա:Չինաստանի երկրամասեր
Նիկանո (հատուկ շրջան)

**Նիկանո** (), Տոկիոյի 23 հատուկ շրջաններից մեկը։

## Աշխարհագրական դիրքը և բնակչությունը
2011 թվականի ապրիլի 1-ի դրությամբ Նիկանոյի բնակչությունը կազմում էր 311.690 մարդ, բնակչության խտությունը՝ 19.993 մարդ մեկ քառակուսի կիլոմետրի վրա։ Ընդհանուր մակերեսը՝ 15,59 կմ²։

Նիկանոն սահմանակից է Տոկիոյի այլ հատուկ շրջաններին՝ Ներիմա, Սուգինամի, Սիբույա, Սինդզյուկու և Տոսիմա։

## Էկոնոմիկա
Նիկանոյում է գտնվում «Մարուի» խանութների ցանցը, «Յոթ Արկս» անիմացիոն կենտրոնը և այլն։ Այս շրջանում են գտնվում առևտրի կենտրոններ և հանրախանութներից «Սան Մոլը» , «Նիկանո Բրոդվեյը»,«Նիկանո Շոփինգ Մոլը» և «Մարուին»։

## Տեսարժան վայրերը
* «Նիկանո Սան Պլազա» հյուրանոցը մեծ համերգասրահով
* Հոսենդզի տաճարը
## Պատկերասրահ

Harmony_Square_(2006.05).jpg
Nakano_Sunplaza.jpg
Kandagawa_River,_in_Nakano_Ward.jpg
Hosen-ji_(Dai-shoin).jpg


## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Տոկիոյի շրջաններ
Սարսափներ (ֆիլմ)

**Սարսափներ** (), ամերիկյան ֆիլմ նկարահանված 2015 թվականին ռեժիսոր Ռոբ Լետերմանի կողմից։ Սցենարը ստեղծվել է Ռոբերտ Ստայանի գրքի հիման վրա։ Ֆիլմը առաջին անգամ ներկայացվել է հանդիսատեսին 2015 թվականի հոկտեմբերի 16-ին։

## Սյուժե
Զակ Կուպերը իր մայրիկի՝ Գեյլի հետ միասին Նյու-Յորկից տեղափոխվում են Մեդիսոն քաղաք։ Նրանց հարևանությամբ ապրում է Հաննա աղջիկը իր հայրիկի հետ։ Զակը ցանկանում է ծանոթանալ աղջնակի հետ, սակայն աղջկա հայրը արգելում է, և ասում է, որ հեռու մնա իրենից։ Մի գիշեր Զակը տեսնում է, որ Հաննան կռվում է հոր հետ, իսկ հետո լսում է նրա գոռոցը։ Նա միանգամից զանգահարում է ոստիկանություն, բայց Հաննայի հայրիկը քննիչներին ասում է, որ այդ գոռոցը հեռուստացույցից է եղել։ Սակայն Զակին հաջողվում է Հաննայի հորը ուղարկել բանտ։

Զակը իր ընկերոջ հետ գնում են Հաննայի տուն, որպեսզի գտնեն նրան։ Այնտեղ նրանք գտնում են Սարսափների փակ ձեռագրեր։ Զակը միամիտ բացում է այդ ձեռագրերը և բաց է թողնում այնտեղ ապրող հրեշներին։

## Դերերում
* Դիլան Մինեթ - Զակարի Կուպեր
* Ջեկ Բլեկ - Ռոբերտ Ստայն
* Օդեյա Ռաշ - Հաննա Ստայն
* Էմի Ռայան - Գեյլ Կուպեր
* Ռայան Լի
* Ջիլիան Բել
* Հելտսոն Սեյջ
* Կեն Մարինո
* Սթիվեն Կրյուգեր
* Թիմոտի Սիմոնս

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2015 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր գրողների մասին
Կատեգորիա:Ֆիլմեր հրեշների մասին
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Columbia Pictures մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում Դելավերում
Կատեգորիա:Ֆիլմեր, որոնց գործողությունները տեղի են ունենում 2015 թվականին
Էվեգերիզմ

**Էվգեմերիզմ**, այն տեսության պայմանական անվանումը, որի համաձայն աստվածների և աստվածուհիների կերպարները հիշողություն են իրական մարդկանց, մի ժամանակ ապրած թագավորների ու թագուհիների մասին։ Բառն ինքը առաջացել է հույն փիլիսոփա Էվգեմերոսի անունից (մ․թ․ա․ 4–րդ դար), որն առաջին անգամ շարադրել է այս տեսությունը։ Ավելի նորագույն հասկացողության սահմաններում ինչպիսին են Թոմաս Բուլֆինչի դիցաբանական գրքերը էվգեմերիզմը դիցաբանության «պատմական տեսությունն» է։

Կատեգորիա:Դիցաբանություն
Կատեգորիա:Կրոնական ուսմունք
Սեռերի պատերազմ (ֆիլմ)

**«Սեռերի պատերազմ»**, ռուսական կինոֆիլմ նկարահանված 2015 թվականին Անդրեյ Կուրեյչիկի սցենարով։ Ռեժիսոր Կիրիլ Կուզին։

## Սյուժե
Մի խումբ երիտասարդ մարդկանց հայտնվում են մի անմարդաբնակ կղզում, առանց ուտելիքի և խմիչքի, սակայն նրանք կրում էին սուպերհերոսների հագուստներ։ Նրանք ընդհանրապես չեն հիշում, թե ինչպես են այդտեղ հայտնվել։ Նրանց հետ այդ կղզում են հայտնվել նաև երկու գեղեցիկ աղջիկներ, որոնք այնքան էլ լավ չէին տրամադրված։ Փոխանակ նրանք շփվեին իրար հետ, սիրեին միմյանց, անում են լրիվ հակառակը՝ հարվածում են իրար քարերով, փայտերով։ Սակայն վերջում նրանց մինչև առաջանում է փոքր-ինչ սեր միմյանց հանդեպ, և ամեն ինչ շատ լավ է դասավորվում։

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2015 ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական մելոդրամա ֆիլմեր
Հին Նոր տարի (ֆիլմ)

**«Նոր տարվա նախօրեին»** (), ռոմանտիկ կատակերգություն ռեժիսոր Հարի Մարշալի կողմից։ Համաշխարհային պրեմիերան եղել է 2011 թվականի դեկտեմբերի 9-ին։

## Սյուժե
Ֆիլմի հերոսները քաղաքում ապրող մարդիկ են, որոնք երբեք չեն քնում։ Նյու Յորքում Նոր տարվա նախօրեին մի քանի մարդկանց կյանքերը անհետանում են։ Մնում են հիվանդանոցում գտնվող տարեց մարդիկ, քարտուղարներ, հայտնի Նոր տարվա շոուի պրոդյուսեր Թայմս Սկվերը, մի մարդ ով տանել չի կարողանում այդ տոնը։

## Դերերում
* Ջեյկ Թի Օստին - *Սեթ*
* Ջեսիկա Բիլ - *Տեսս Բիռն*
* Ջոն Բոն Ջովի - *Ջենսեն*
* Ռոբերտ Դե Նիրո - *Գարի*
* Ջոշ Դյուամել - *Սեմ*
* Զաք Էֆրոն - *Պոլ*
* Կարլա Գուջինո - *բժիշկ Մորիսեթ *
* Քեթրին Հայգլ - *Լորա*
* Էշթոն Քաթչեր - *Ռենդի*
* Սեթ Մայերս - *Գրիֆին Բիռն*
* Լիա Միշել - *Էլիզա*
* Ալիսա Միլանո - *Մինդի Կեմբրիջ (Բուժքույր)*
* Սառա Ջեսիկա Փարկեր - *Կիմ Դոյլ*
* Սառա Պոլսոն - *Գրեյս Շվոուբ*
* Էբիգեյլ Բրեսլին - *Հեյլի Դոյլ*
* Ռասել Պիտերս 
* Միշել Պֆայֆեր - *Ինգրիդ*
* Թիլ Շվայգեր - *Ջեյմս*
* Ռայան Սիքրեստ - *խաղում է ինքնուրույն*
* Հիլարի Սոունկ - *Կլեր Մորգան*
* Ludacris - *Բրենդան*

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2011 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Հարի Մարշալի ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 2011 թվականին
Անդրեյ Կանչելսկիս

**Անդրեյ Անաստասովի Կանչելսկիս**, (հունվարի 23, 1969, Կիրովոգրադ, Ուկրաինական Խորհրդային Սոցիալիստական Հանրապետություն, ԽՍՀՄ), խորհրդային, ուկրաինացի և ռուս ֆուտբոլիստ, կիսապաշտպան, մարզիչ։ ԽՍՀՄ-ի սպորտի վարպետ միջազգային կարգով, արժանացել է Ռուսաստանի սպորտի վապետ կոչմանը (2011)։ ԽՍՀՄ-ի, Անկախ Պետությունների Համագործակցության և Ռուսաստանի ֆուտբոլի ազգային հավաքականի ֆուտբոլիստ։

## Ծանոթագրություններ

Կատեգորիա:ԽՍՀՄ միջազգային կարգի սպորտի վարպետներ
Կատեգորիա:Ֆուտբոլային մարզիչներ այբբենական կարգով
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Դինամո Կիևի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ռուսաստանի սպորտի վաստակավոր վարպետներ
Կատեգորիա:Ուկրաինացի ֆուտբոլային մարզիչներ
Կատեգորիա:Խորհրդային ֆուտբոլային մարզիչներ
Հայտարարում եմ ձեզ Չակ և Լարի

«**Հայտարարում եմ ձեզ Չակ և Լարի**» (), կատակերգություն նկարահանված 2007 թվականին։ Գլխավոր դերերը կերտել են Ադամ Սենդլերը և Քևին Ջեյմսը։

## Սյուժե
Երկու պարապ մնացած հրշեջներ ապրում էին Բրուքլինում։ Լարին ցանկանում էր միայն պաշտպանել իր ընտանիքը։ Նրա ընկերը՝ Չակը ևս ցանկանում էր օգնել իր ընկերոջը այդ հարցում։ Չակը անչափ պարտական էր Լարիին, քանի որ նա է Չակին փրկել հրդեհից։

Որպեսզի նրանք ստանային սոցիալական նպաստները, նրանք գնում են ծայրահեղ քայլի՝ ձևացնելով, որ միասեռական զույգ են։ Բայց, երբ տեղային բծախնդիր պաշտոնյան սկսում է բացահայտել այդ հիմարության գաղտնիքները, այդ դավադրությունը դառնում է քաղաքի համար մեկ սոցիալական խնդիրը, այն նույնիսկ հայտնվում էր քաղաքի բոլոր թերթերում և ամսագրերում։ Նրանք ստիպված էին տանել այդ, հանդես գալով որպես միմյանց սիրող զույգ, Չակը և Լարին պետք է անցնեին կասկադի միջով, և հենց այստեղ էլ նրանք հայտնվում են ծիծաղաշարժ դրությունների մեջ։

## Դերերում
* Ադամ Սենդլեր - *Չակ Լևին*
* Քևին Ջեյմս - *Լարի Վալենտայն*
* Ջեսիկա Բիլ - *Ալեքս ՄակԴոնաֆ*
* Դեն Էյկրոիդ - *կապիտան Թաքեր*
* Վինգ Ռեյմս - *Ֆրեդ Դանքան*
* Սթիվ Բուշեմի - *Քլինթ Ֆիթցեր*
* Նիկոլաս Թուրթուրո - *Ռենալդո Պիներա*
* Ալեն Կովերտ - *Սթիվ*
* Ռեյչել Դրեչ - *Սառա Փաուերս*
* Ռիչարդ Չեմբեռլեն - *խորհրդատու Բենքս*
* Նիկ Սվարդսոն - *Քևին ՄակԴոնաֆ*
* Ռոբ Շնայդեր - *ասիացի նախագահ*
* Մերի Պետ Գլիսոն - *Թերեզա*

## Նկարահանող խումբ
* Ռեժիսոր - Դենիս Դուգան
* Պրոդյուսերներ - Բերի Բերնարդի, Նիկ Սվարդսոն, Մայկլ Բոստիկ
* Սցենարիստներ - Բերի Ֆենարո, Ալեկսանդր Պեյն, Ջիմ Թեյլոր
* Կոմպոզիտոր - Ռուպերտ Գրեգսոն Ուիլյամս
* Օպերատոր - Դին Սեմլեր
* Մոնտաժը - Ջեֆ Գոուրսոնի

## Սաունդթրեքներ
# Seven One Eight - Fannypack
# For One Night Only - Bodyrockers
# There’s A Fire - Longwave
# The Air That I Breathe - The Hollies
# L O V E - Nat King Cole
# Can’t Help Falling In Love - Elvis Presley
# Anything You Can Do (I Can Do - Doris Day & Robert Goulet
# Always On My Mind - The Pet Shop Boys
# Dancing Queen - ABBA
# The Rejection - Dangerous Muse
# Groove Is In The Heart - Deee-lite
# Open Arms - Journey
# Girls Just Want To Have Fun - Cyndi Lauper
# Too Much Passion - The Smithereens
# Its A Beautiful Life - Ace of Base
# High And Dry - Radiohead
# You’re My Best Friend - Queen
# Freedom - George Michael

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կինոկատակերգություններ
Կատեգորիա:2000-ականների ռոմանտիկ կինոկատակերգություններ
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:Relativity Media ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Բադի մուվի
Կատեգորիա:Դենիս Դուգանի ֆիլմեր
Կատեգորիա:ԼԳԲՏ ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ամերիկյան բադի մուվի կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում 2006 թվականին
Ժամանակակից արվեստի ազգային պատկերասրահ (Հռոմ)

**Ժամանակակից արվեստի ազգային պատկերասրահ** (, կրճատ GNAM}), հանդիսանում է գեղարվեստական պատկերասրահ Հռոմում (Վիլլա Բորգեզե), Իտալիա, հիմնված 1883 թվականին և նվիրված ժամանակակից արվեստին։ Հանդիսանում է Ազգային պատկերասրահների մաս, որի մեջ են մտնում Boncompagni Ludovisi Decorative Arts Museum-ը, Museo Hendrik C. Andersen-ը, Raccoltà Manzù-ը։

Ազգային պատկերասրպահը գտնվում է Via delle Belle Arti, 113 հասցեում, Էտրուսկյան մշակույթի ազգային թանգարանի () հարևանությամբ։ Նրա նեոդասական և ռոմանտիկական նկարները և քանդակները իրենցից նշանավորում են Հին Հռոմում Վերածննդի փառքի կտրուկ փոփոխությունները։ Նրա 75 սենյակներում ներկայացված են XIX և XX դարերի իտալական նկարիչների ստեղծագործությունների մեծ հավաքածու, ներառյալ Ջուզեպպե Ֆերարի, Ջակոմո Բալլա, Ումբերտո Բոչոնի, Ջորջո դե Կիրիկո, Ջովանի Ֆատորի, Ամեդեո Մոդիլիանի, Ջորջո Մորանդի, Ջակոմո Մանցու, Ալբերտո Բուրի, Անտոնիո Կանովա, Ֆելիչե Կազորատի և Լուչո Ֆոնտանա։

Կան նաև արտասահմանյան նկարիչների մի քանի հանրահայտ աշխատանքներ, այդ թվում Ալեքսանդր Կոլդեր, Պոլ Սեզան, Մարսել Դյուշան, Ալբերտո Ջակոմետի, Ժորժ Բրաք, Էդգար Դեգա, Վասիլի Կանդինսկի, Պիտ Մոնդրիան, Մարկ Կոստաբի, Կլոդ Մոնե, Ջեքսոն Պոլլոք, Օգյուստ Ռոդեն, Վինսենթ վան Գոգ և Իվ Քլեյն։

## Ծանոթագրություններ

## Արտաքին հղումներ
* պաշտոնական կայք

Կատեգորիա:1883 հիմնադրված արվեստի թանգարաններ
Կատեգորիա:Ժամանակակից արվեստի թանգարաններ
Կատեգորիա:Իտալիայի ազգային թանգարաններ
Կատեգորիա:Իտալիայի պատկերասրահներ
Կատեգորիա:Նեոռենեսանս ճարտարապետություն
Վաճառված հարսնացուն

**«Վաճառված հարսնացուն»** (), չեխ երգահան Բեդրժիխ Սմետանայի կատակերգական օպերա երեք գործողությամբ։ Լիբրետոյի հեղինակը Կարել Սաբինան է։ Համարվում է չեխական երաժշտության նշանակալի նվաճումներից մեկը։ Գրվել է 1863-1866 թվականների ընթացքում, առաջնախաղը տեղի է ունեցել Պրահայի Ժամանակավոր թատրոնում (Prozatímní divadlo) 1866 թվականի մայիսի 30-ին։ Օպերան միանգամից ճանաչում ձեռք չբերեց և լրացվեց հաջորդ 4 տարիների ընթացքում։

Սկզբնապես գրվել է որպես 2 գործողությամբ օպերետ (20 երաժշտական համարներով և երկխոսություններով)։ Արտերկրի օպերային թատրոնների պահանջով Սմետանան ստիպված փոփոխություններ մտցրեց պարտիտուրայի մեջ՝ դարձնելով այն ավելի ընդարձակ։ 1870 թվականին Սանկտ Պետերբուրգում կատարելու համար օպերան բաժանվեց 3 գործողությունների, իսկ երկխոսությունները փոխարինվեցին ռեչիտատիվներով։ Այդ տարբերակով այն արագ ճանաչման և հաջողության հասավ ամբողջ աշխարհում։

## Ծանոթագրություններ

## Գրականություն
* *Stefan, Paul.* Die verkaufte Braut. — Wien/Leipzig/Zürich: Herbert Reichner, 1937.

## Արտաքին հղումներ
* Վաճառված հարսնացուն 
* ''Die verkaufte Braut'' 
* Supraphon

Կատեգորիա:1866 բեմադրվածներ
Կատեգորիա:Բեդրժիխ Սմետանայի օպերաներ
Կատեգորիա:Չեխերեն օպերաներ
Գլինիկե կամուրջ

**Գլինիկեի կամուրջ** () կամ **Լրտեսների կամուրջ**, կամուրջ է Գերմանիայի Հաֆել գետի վրա, միացնում է Բեռլինի Վանզե շրջանը Պոտսդամ քաղաքին։ Իր անունով կամուրջը պարտական է Կլայն Գլինիկեի կալվածքին, որտեղ այժմ Գլինիկեի պալատն է։ Ներկայիս կամուրջը կառուցվել է 1907 թվականին, այն նույն տեղում կառուցված կամուրջներից երրորդն է։ Կամուրջը բավականին տուժել է Երկրորդ համաշխարհային պատերազմի տարիներին, բայց վերանորոգվել է։ Պատերազմի ավարտից հետո, մինչև Գերմանիայի վերակազմավորումը կամրջի մեջտեղով անցնում էր Արևմտյան Բեռլինի և Գերմանիայի Դեմոկրատական Հանրապետության սահմանը։ Կամուրջը համաշխարհային ճանաչում է ստացել նրանով, որ Սառը պատերազմի տարիներին նրա վրա հատուկ ծառայությունները չորս անգամ փոխանակել են խորհրդային և ամերիկյան ձերբակալված լրտեսներին։ Այդ պատճառով էլ Զանգվածային լրատվության միջոցները կամուրջն անվանել են «Լրտեսների կամուրջ»։

## Պատմություն
մինի|Գլինիկե կամուրջ, 1845 թվականի նկար
Առաջին փայտե կամուրջը Հաֆելի վրայով այս տեղում կառուցվել է 1660 թվականին, նպատակը Ստոլպեի շրջակայքի որսորդական տարածքներին հասնելն էր։ Այդ տարիներին Կասմուրջը Բեռլինից բավականին հեռու էր։ 1800-ական թվականների սկզբին մարդկանց հոսքն ավելացել էր և հին կամուրջը չէր բավարարում։ Ճարտարապետ Կարլ Ֆրիդրիխ Շինկելը օգտագործելով աղյուս և փայտ կառուցում է բացովի կամուրջ, որը սկսում է գործել 1834 թվականին։ Կամուրջը տասը կամար ուներ, իսկ մեջտեղի փայտյա հատվածը բացովի էր։ 20-րդ դարի սկզբին այդ կամուրջը այլևս չէև բավարարում և 1904 թվականին պրուսական կառավարությունը նոր կամրջի նախագծի մրցույթ է հայտարում։ Դույսբուրգի Յոհան Կասպար Հարկորդ ընկերությունը առաջարկում է մետաղական կամրջի նախագիծը, որն էլ հաղթող է ճանաչվում։ Կամուրջը բացվում է 1907 թվականի նոյեմբերի 16-ին։

Կամուրջը 1945 թվականին լուրջ վնասվել է ռումբի պայթյունից, և քաղաքական դրությունից ելնելով չի վերանորոգվել մինչև 1949 թվականը։

## Պատկերասրահ

Պատկեր:Bundesarchiv Bild 175-Z02-00780, Glienicker Brücke, Ernst Lemmer, Rainer Barzel.jpg|Նախարարների հանդիպումը կամրջի արևմտյան հատվածում,1962
Պատկեր:Berliner Mauer 1987 00010023.jpg|Արևելյան հատվածի սահմանը, 1987
Պատկեր:Glienicke Bridge 1989.jpg|Կամուրջը 1989 թվականին
Պատկեր:GlienickerBruecke ty 20060908r0012648.jpg|Գլինիկե կամրջի կենտրոնական, սահմանային հատվածը


## Գրականություն
* Michael Beschloss: Mayday - The U2 Affair
* James B.Donovan: Strangers on a Bridge
* Louise Bernikow: Abel 
* Francis Gary Powers: Operation Overflight 
* Katie Hafner: The House at the Bridge 

## Ծանոթագրություններ

## Արտաքին հղումներ
* www.coldwar.org (Museum of Francis Gary Powers jr.)
* CIA Homepage
* Glienicke Bridge
* Potsdam from Above - Glienicker Bruecke 
* "23rd Hour" describes Glienicke Bridge in 1969

Կատեգորիա:1907 կառույցներ
Կատեգորիա:Գերմանիայի կամուրջներ
Կատեգորիա:Ճանապարհային կամուրջներ